ZAKON
O IZMJENAMA I DOPUNAMA ZAKONA O
ZDRAVSTVENOM OSIGURANJU

Sl.novine FBiH br.48/11
 

Članak 1.
 

U Zakonu o zdravstvenom osiguranju ("Službene novine Federacije BiH", br. 30/97, 7/02 i 70/08) u članku 18. iza stavka 2. dodaje se novi stavak 3. koji glasi:
"Zavod zdravstvenog osiguranja i reosiguranja Federacije Bosne i Hercegovine dužan je preuzeti podatke iz Baze podataka Jedinstvenog sustava i distribuirati ih mjerodavnim kantonalnim zavodima zdravstvenog osiguranja sukladno Zakonu o Jedinstvenom sustavu registracije, kontrole i naplate doprinosa ("Službene novine Federacije BiH", broj 42/09) (u daljnjem tekstu: Zakon o jedinstvenoj registraciji).".

 

Članak 2.
 

U članku 54. stavak 1. mijenja se i glasi:
"Obveznici uplate doprinosa dužni su podnijeti mjerodavnom uredu Porezne uprave Federacije Bosne i Hercegovine obrasce propisane Zakonom o jedinstvenoj registraciji, radi ostvarivanja prava i obveza iz obvezatnog zdravstvenog osiguranja i izdavanja posebne isprave iz članka 53. stavak 2. ovoga zakona.".
U stavku 2. riječi: "pravna ili fizička osoba" zamjenjuju se riječima: "obveznici uplate doprinosa".
Stavak 3. mijenja se i glasi:
"Ako mjerodavni ured Porezne uprave Federacije Bosne i Hercegovine ne prihvati podnesenu prijavu, a kantonalni zavod zdravstvenog osiguranja utvrdi svojstvo osigurane osobe po nekoj drugoj osnovi, o tome kantonalni zavod zdravstvenog
osiguranja donosi pisano rješenje koje dostavlja podnositelju prijave i zainteresiranoj osobi.".
Stavak 7. se briše.

 

Članak 3.
 

U članku 87. stavak 1. mijenja se i glasi:
"Kontrolu obračuna i uplate doprinosa vrši Porezna uprava Federacije Bosne i Hercegovine sukladno Zakonu o doprinosima i članku 23. Zakona o jedinstvenoj registraciji.".
U članku 87. st. 2. i 3. brišu se.
Dosadašnji st. 4. do 10. postaju st. 2. do 8.

 

Članak 4.
 

Ovaj zakon stupa na snagu narednog dana od dana objave u "Službenim novinama Federacije BiH".

 

Predsjedateljica
Doma naroda
Parlamenta Federacije BiH

 

Karolina Pavlović

 

Predsjedatelj
Zastupničkog doma
Parlamenta Federacije BiH

 

Dr.Denis Zvizdić

